
Comisia pentru buget, finanţe şi bănci

Bucureşti 05.12.2001

Nr.22/545

Biroul Permanent

al

Camerei  Deputaţilor 

Vă înaintăm, alăturat, raportul asupra propunerii legislative pentru modificarea şi completarea Ordonanţei de urgenţă a Guvernului nr.60 din 25 aprilie 2001 privind achiziţiile publice, cu care comisia noastră a fost sesizată în fond cu adresa Biroului Permanent nr.299 din 25 iunie 2001.

PREŞEDINTE,

Prof.dr. Florin Georgescu

Comisia pentru buget, finanţe şi bănci

Bucureşti 05.12.2001

Nr.22/545

RAPORT

asupra propunerii legislative pentru modificarea şi completarea Ordonanţei de urgenţă a Guvernului nr.60 din 25 aprilie 2001 privind achiziţiile publice

In urma examinării propunerii legislative pentru modificarea şi completarea Ordonanţei de urgenţă a Guvernului nr.60 din 25 aprilie 2001 privind achiziţiile publice, în şedinţa din 5 decembrie 2001, comisia a hotărât, cu majoritate de voturi, că aceasta nu poate fi acceptată şi propune Plenului respingerea pentru următoarele motive:

1. Art.I – S-a propus abrogarea art.30 lit.c) din Ordonanţa de urgenţă a Guvernului nr.60/2001 privind achiziţiile publice. Acest articol prevede că: “poate fi exclus dintr-o procedură pentru atribuirea contractului de achiziţie publică, respectiv nu e eligibil, orice ofertant/candidat care nu şi-a îndeplinit obligaţiile de plată exigibile a impozitelor şi taxelor către stat, precum şi a contribuţiei pentru asigurările sociale de stat”; Abrogarea acestui articol contravine prevederilor art.8 din Ordonanţa Guvernului nr.26/2001 pentru modificarea Ordonanţei Guvernului nr.11/1996 privind executarea creanţelor bugetare, precum şi a prevederilor art.32 din Ordonanţa de urgenţă a Guvernului nr.60/2001;

2. Cu referire la Art.II din prezenta propunere legislativă, prevederile sale încalcă principiile care stau la baza atribuirii contractului de achiziţie publică prevăzute la art.2, precum şi ale art.25 din Ordonanţa de urgenţă a Guvernului nr.60/2001 prin care “orice furnizor, executant sau prestator, român sau străin, persoană fizică sau juridică, are dreptul de a participa, în condiţiile prezentei ordonanţe de urgenţă, la procedura pentru atribuirea contractului de achiziţie publică”.

PREŞEDINTE,

Prof.dr.Florin Georgescu
SECRETAR,

Ec. Daniel Ionescu

     Consilier,

Bărdiţă Mariana

Onete Alexandru
